ઈનકમ ટેક્સ અને સ્લેબને જેમનો તેમ રાખતા બજેટમાં પગારદારો અને પેન્શનરો માટે 40 હજાર રૂપીયા સુધીના સ્ટાન્ડર્ડ ડિડક્શનની વ્યવસ્થા કરવામાં આવી છે. આ કપાત ટ્રાંસપોર્ટ અને મેડિકલ ખર્ચ મામલે વર્તમાન છૂટની જગ્યાએ આપવામાં આવી છે. સ્ટાન્ડર્ડ ડિડક્શનની વ્યવસ્થાને 2006-07થી સમાપ્ત કરી દેવામાં આવી હતી. અત્યારે 19,200 રૂપીયાના ટ્રાંસપોર્ટ એલાઉંસ અને 15 હજાર રૂપીયા સુધીના મેડિકલ ખર્ચ પર કોઈ ટેક્સ લાગતો નથી. આને હવે સ્ટાન્ડર્ડ ડિડક્શનમાં સમાવિષ્ટ કરી દેવામાં આવ્યું છે. સ્વાસ્થ્ય અને શિક્ષા સેસમાં વૃદ્ધીને જોતા સ્ટાન્ડર્ડ ડિડક્શનથી ટેક્સની બચત સાવ ઓછી થવાનું અનુમાન છે.